Цёпла віталі Абалевічаў. “Сапраўдная сям’я — гэта пяць дружных я”, — акрэслілі свой дэвіз выступоўцы. Тата Уладзіслаў — супрацоўнік мясакамбіната, мама Вольга — настаўніца ў СШ №3 імя Я.Томкі. Старэйшаму сыну Ягору сцэна РДК добра знаёма. Выступае на канцэртах, а яшчэ захапляецца інтэлектуальнымі гульнямі. Інтарэсы малодшых Сямёна і Мацвея — танцы і маляванне, канструктар і футбол. Пра свае сямейныя будні канкурсанты знялі кліп, дзе ёсць гумар, пяшчота і любоў. А на сцэне разам спявалі пра родны горад.